stanford-oval/wikipedia huggingface dataset:
רפאל ניר
ספרים שערך

מדריך ביבליוגרפי להוראת הלשון העברית: בחטיבת הביניים, בחטיבה העליונה ובבתי-המדרש למורים / רפאל ניר, נתן נחמיאס; ירושלים: א. רובינשטיין, (1975).
כלשון עמו: אסופת מאמרים בבלשנות שימושית מוקדשת לחיים רבין במלאת לו שישים שנה / העורכים - רפאל ניר ובן-ציון פישלר; ירושלים: המועצה להנהלת הלשון, תשל"ו.
מבחר טקסטים במדעי היהדות: מעובדים ללומדי עברית ברמה מתקדמת / עיבד וערך רפאל ניר; ירושלים: האוניברסיטה העברית בירושלים - בית הספר לתלמידים מחו"ל, תשל"ט.
מילון מונחים בבלשנות שימושית: עברי-אנגלי / ערכו אנדרו כהן, יגאל ינאי, רפאל ניר; ירושלים: אקדמון, תשמ"ו.
הוראת הלשון העברית והספרות העברית ברמה אקדמית / העורך - רפאל ניר; בשיתוף עם אביגיל נויבך; ירושלים: המרכז הבין-ארצי להוראת תרבות ישראל באוניברסיטאות, תשנ"ב.
דרכי התצוגה של מילים בעברית בת-זמננו: מקראה / ראש הצוות - רפאל ניר; תל אביב: האוניברסיטה הפתוחה, תשנ"ג 1993.
מילון ספיר: מילון עברי-עברי אנציקלופדי בשיטת ההווה בהשתתפות אנשי לשון, חינוך ומדע / עורך ראשי - איתן אבניאון; ייעוץ בלשני ולקסיקוגרפי - רפאל ניר. אור יהודה: הד ארצי, תשנ"ט 1998.
ספר בן-ציון פישלר: מחקרים בלשון העברית ובהוראתה / בעריכת אורה (רודריג) שורצולד ורפאל ניר. אבן יהודה: רכס, 2001.
לקריאה נוספת

רות ברמן, "תרומת רפאל ניר ללקסיקולוגיה העברית", ספר רפאל ניר: מחקרים בתקשורת, בבלשנות ובהוראת לשון, עמוד 19.
רחל רוזנר, "תרומתו של רפאל ניר לחינוך הלשוני בישראל", ספר רפאל ניר: מחקרים בתקשורת, בבלשנות ובהוראת לשון, עמודים 20–31.
הערות שוליים

↑  על הקבוצה בה עלתה משפחתו של ניר לארץ ישראל, באתר יד ושם
↑  "זמן יהודי חדש", כרך ב', הוצאת כתר, 2007
↑  שם, עמ' 234–244
↑  "מילון הסלנג המקיף", ת"א, הוצאת כתר, 2005
↑  בתוך הספר "השפה העברית בעידן הגלובליזציה" שבעריכת נאוה נבו ועלית אולשטיין (ירושלים, הוצאת הספרים ע"ש י"ל מאגנס, תש"ח; עמ' פ"ג-צ"ב)
↑  לדוגמה: המאמר "הטקסט הזעיר" בתוך "איגרת מידע נ"ב" בהוצאת משרד החינוך והתרבות, תשס"ו, עמ' 17-6)
| --- | --- |
בקרת זהויות :  NLI: 987007265914905171  BnF: cb14480155m (data)  GND: 124025471  ISNI: 0000 0001 1070 9513  LCCN: n79120196  NTA: 074833405  SUDOC: 21981001X  VIAF: 74079192   WorldCat (עם VIAF): 74079192
שווקט מירזיוייב

שווקט מירומונוביץ' מירזיוייב (באוזבקית: Shavkat Miromonovich Mirziyoyev; נולד ב-24 ביולי 1957 באזור זאמין שבמחוז ג'יזח ברפובליקה האוזבקית) הוא מדינאי אוזבקי המכהן כנשיא אוזבקיסטן.
מירזיוייב מונה לתפקיד ראש הממשלה על ידי נשיא אוזבקיסטן אסלאם קרימוב ב-12 בדצמבר 2003, ומינויו אושר על ידי הפרלמנט האוזבקי. הוא החליף את ראש הממשלה המפוטר אוּקטר סוּלטנוֹב (1995–2003). לפני שמונה לראש ממשלה שימש מירזיוייב מושל ג'יזח, ולאחר מכן מושל סמרקנד.
ביוגרפיה

שווקט מירזיוייב נולד במחוז ג'יזח באוזבקיסטן.
בשנת 1981 השלים השכלתו כמהנדס ומכונאי במכון טשקנט למיכון חקלאי. בשנים 1981 - 1992 עבד במכון כעובד מחקר מדעי. היה מזכיר הקומסומול במכון.
בשנת 1990 נבחר מירזיוייב כחבר המועצה העליונה של אוזבקיסטן, האספה המחוקקת של אוזבקיסטן. ב-1992 מונה למושל מחוז המשנה אולוגבק בטשקנט. ב-1996 נשיא אוזבקיסטן אסלאם קרימוב מינה אותו למושל מחוז ג'יזח וב-1999 הוא נבחר מחדש לפרלמנט מטעם מחוז ג'יזאק.
ב-2001 מונה למושל מחוז סמרקנד, תפקיד שמילא עד למינויו ליושב ראש מועצת השרים של אוזבקיסטן. ב-12 בדצמבר 2003 מונה במקום אוּקטר סוּלטנוֹב לתפקיד ראש ממשלת אוזבקיסטן.
בספטמבר 2016 מונה לממלא מקום זמני של נשיא אוזבקיסטן. התמודד בבחירות לנשיאות וזכה בהן לאחר שגרף 88% מהקולות.
באוקטובר 2021 נבחר שוב מירזיוייב לנשיא אוזבקיסטן.
שוויר

| --- | --- |
מראה העיירה בתחילת המאה ה-20
מראה העיירה בתחילת המאה ה-20
 מדינה:  בלארוס בלארוס
 וובלסט:  מינסק (מחוז) מינסק
 ראיון:  מיאדזייל
 גובה:  153 מטרים
 אוכלוסייה:  ‏
  ‑ בעיירה:  960 (1 בינואר 2024)
 קואורדינטות:  54°51′N 26°23′E﻿ / ﻿54.850°N 26.383°E﻿ / 54.850; 26.383
  מפת מיקום  מפה מפורטת   (למפת בלארוס מוגדלת) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהשוויר(למפת בלארוס רגילה) מינסק פינסק ברסט הומל גרודנו מוהילב ויטבסק אוקראינה פולין ליטא לטביה רוסיהשוויר(למפת מחוז מינסק רגילה) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאשוויר(למפת מחוז מינסק מוגדלת) מינסק בוריסוב סליהורסק מלדזייצ'נה ז'ודזינה סלוצק ויטבסק מוהילב הומל ברסט גרודנו ליטאשוויר  he tabBackground:;tabBorder:#aaa;defaultTab:0;
שוויר (בבלארוסית: Сьвір, סוויר; בפולנית: Świr; ביידיש: סוויר) היא עיירה במחוז מינסק שבבלארוס, בסמוך לאגם שוויר ולגבול ליטא, בה התקיימה עד השואה קהילה יהודית גדולה.
תולדות היישוב

שוויר נזכרת מהמאה ה-13, ובשנת 1452 נבנתה בה כנסייה. במחצית הראשונה של המאה ה-16 עברה העיירה לבעלות משפחת רדזיוויל.
בחלוקת פולין השלישית, בשנת 1795, נכללה העיירה בתחום האימפריה הרוסית, ובשנת 1921, בהתאם להסכם ריגה, נכללה בתחום הרפובליקה הפולנית השנייה. בשנת 1958 הוענק לשוויר מעמד עירוני.
יהודי שוויר

בשנת 1897 נמנו בעיירה 1,114 יהודים. בין מלחמות העולם ישבו בה כ-800 יהודים, כמחצית מתושביה, והתקיימה בה פעילות של המפלגות הציוניות ושל הבונד. פעילות זו נאסרה עם כיבוש האזור ביד הסובייטים בספטמבר 1939.
ב-26 ביוני 1941, במהלך מבצע ברברוסה, נכבשה העיירה בידי הגרמנים, ואלו הפקידו את השליטה בה בידי פולנים ובלארוסים, אשר בתורם ביצעו ביהודי העיירה מעשי שוד והתעללות, תוך חיובם בעבודות כפייה ובענידת טלאי צהוב. יודנרט שמונה בעיירה כעבור זמן מה העביר מדי חודש לשלטונות סכומי כופר.
ב-5 בנובמבר 1941 רוכזו כ-1,500 יהודי העיירה והפליטים היהודים שהגיעו אליה בגטו קטן שהוקם בה. ב-1 בדצמבר 1941 הוצאו להורג 12 צעירים יהודים מגטו זה, וב-15 בפברואר 1942 נלקחו כ-200 יהודים מהגטו למחנה עבודה, בו נספו.
באוגוסט 1942 הועברו יושבי הגטו שבעיירה לגטו מיכלישקי, וגורלם שם היה כגורל יתר יהודי המקום. מספר יהודים בעלי מלאכה שהושארו בעיירה נרצחו כעבור זמן מה.
שועל דרווין

| שועל דרווין |
| --- | --- |

מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: שועל דרום אמריקני
מין:: שועל דרווין
שם מדעי
 Lycalopex fulvipes ‏מרטין, 1837
תחום תפוצה


שועל דרווין (שם מדעי: Lycalopex fulvipes) הוא מין של שועל דרום-אמריקני המצוי בסכנת הכחדה. בעבר נחשב לתת-מין של שועל ארגנטינאי אפור, אך כיום מוגדר כמין שונה בעל רגליים ולסתות קצרות יותר.
מאפיינים

דמוי-שועל זה נמצא על ידי צ'ארלס דרווין בשנת 1834 ועל כן קרוי על שמו.
בעל מבנה גוף קטן יחסית ובעל צבע פרווה כהה מאוד. אינו מתרבה עם שאר מיני השועלים הארגנטינאים.
חי רק בכמה מקומות מצומצמים בדרום צ'ילה בחבל אראוקניה ובאי צ'ילואה. הוא חי בעיקר ביערות גשם ממוזגים, שם הוא ניזון מעכברים, פודואים דרומיים, ביצים, ציפורים, חסרי חוליות ופירות.
כיום יש בטבע עד מ-200 פרטים בוגרים ואוכלוסייתם מצטמצמת משנה לשנה.
הערות שוליים

↑  שועל דרווין באתר הרשימה האדומה של IUCN
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
רשות התקשורת הבריטית

| --- | --- |


 נתונים כלליים
 סוג:  גוף סטטוטורי
 תקופת הפעילות:  2003–הווה (כ־21 שנים)
 מיקום המטה:  לונדון
 קואורדינטות:  51°30′28″N 0°05′43″W﻿ / ﻿51.5079°N 0.0953°W﻿ / 51.5079; -0.0953 
 ענפי תעשייה:  תקשורת
 מנכ"ל:  Ed Richards 
  
 www.ofcom.org.uk
 he
 
רשות התקשורת הבריטית, הידועה יותר בכינויה Ofcom או Office of Communications, היא רשות פיקוח רגולטורית בריטית הממונה על שמירת עקרונות התחרותיות בשוקי השידור, התקשורת והדואר בבריטניה. הרשות הוקמה בשנת 2003 מתוקף חקיקה, והחליפה את משרד התקשורת הממשלתי שקדם לה.
לרשות יש סמכויות ביצוע מגוונות בתחומי הטלוויזיה, הרדיו, התקשורת הטלפונית, האינטרנט ושירותי הדואר. היא בעלת סמכות סטטוטורית לייצג את אינטרס צרכני התקשורת על ידי קידום תחרותיות והגנה על הציבור מפני תכנים לא ראויים באמצעי התקשורת. פעילויותיה כוללות עריכת מכרזים, מתן זיכיונות ורישיונות, מחקר, קביעת מדיניות ותקנות, טיפול בתלונות, וניהול ספקטרום. הרשות אינה ממומנת מכספי מיסים, אלא מדמי תמלוגים שמחויבות להעביר לה כל חברות התקשורת בבריטניה.
Ofcom היא גוף מקביל בבריטניה לרשות הלאומית לתקשורת בישראל, אשר נמצאת בתהליכי הקמה מאז שנת 1996.
היסטוריה

הקמת הרשות הוכרזה על ידי המלכה אליזבת השנייה בנאום לפרלמנט ביוני 2001. הגוף החדש, אשר יועד להחליף מספר גופים שונים, הוצג כ"רגולטור-על" לתחום התקשורת המתפתח במהרה. עקרון מנחה בהקמת הרשות החדשה היה ניתוקה של עבודה רגולטורית מהשפעות של לחצים פוליטיים, ומתן עצמאות לרגולטור לפעול לפי שיקולים מקצועיים בלבד. עיקרון זה, הזהה לעקרון שמאחורי עצמאות הרשות להגבלים עסקיים, אמור לאפשר לרגולטור לעשות את עבודתו בצורה יעילה יותר ללא תלות בבעלי עניין שעלולים להיות מעוניינים בצמצום התחרות, דוגמת פוליטיקאים ובעלי חברות תקשורת.
הרשות החלה בפעילות ב-29 בדצמבר 2003, וירשה את תפקידיהם של חמישה גופים רגולטוריים שונים:
משרד התקשורת
הוועדה לתקני שידור
הוועדה לטלוויזיה עצמאית
הרשות לרדיו
הרשות לגלי רדיו
בשנת 2011, ירשה גם את תפקידו של גוף שישי, הוועדה לשירותי דואר.
בעשור הראשון לפעילותה עמדה הרשות בפני לחצים פוליטיים וסכנת סגירה. ביולי 2009, הכריז המועמד השמרני לראשות הממשלה, דייוויד קמרון, ש"Ofcom כפי שאנו מכירים אותה תחדל מלהתקיים" במידה והוא יבחר לשלטון. לדידו, עצמאותה של הרשות הייתה גדולה מדי ורוקנה את תפקידה של הממשלה בענייני מדיניות פיתוח בתחום התקשורת. בתגובה, הצהיר מנכ"ל הרשות לשעבר, לורד סטפן קרטר, שהתבטאות זו היא "שטחית או חסרת הבנה", כיוון שהסיבה להקמת רשות עצמאית נובעת דווקא מהצורך בקבלת החלטות באופן עצמאי ומקצועי שלא תמיד מתאפשרים במסגרת משרד ממשלתי. לאחר היבחרו, חזר בו קמרון מתוכניתו ואף הגדיל את תחומי האחריות הרשות כשהעביר את הרגולציה על שירותי הדואר לידיה.
ביקורת

הרשות הייתה נתונה לביקורת ציבורית לפרקים על המשכורות הגבוהות שניתנו לעובדיה, יחסית לעובדי השירות הציבורי; על הבניין היוקרתי שבו שוכן מטה הרשות, על גדות נהר התמזה במרכז לונדון; על טיב החלטותיה הרגולטריות, דוגמת רפורמת הרגולציה על שירותי הרדיו בשנת 2007; ועל טיב שירות הלקוחות שהיא מעניקה לאזרחים הפונים אליה בתלונות על גופי תקשורת.
הרשות שיחקה תפקיד מרכזי בחקר פרשיית ההאזנות של עיתון ניוז אוף דה וורלד. הרשות נדרשה לקבוע האם חברת ניוז אינטרנשיונל, בבעלות איל ההון האוסטרלי רופרט מרדוק, ראויה להמשיך לשלוט על חברות תקשורת רבות בבריטניה, ביניהן ענקית התקשורת BSkyB. הרשות הייתה חשופה לביקורת משני צידי המפה הפוליטית על אופן החקירה בפרשה זו.
ראו גם

ועדת התקשורת הפדרלית של ארצות הברית
הערות שוליים

↑  "Queen announces media shake-up". BBC News. 20 ביוני 2001. {{cite news}}:  (עזרה)
↑  "'Super-regulator' Ofcom launches". BBC News. 29 בדצמבר 2003. {{cite news}}:  (עזרה)
↑  Chris Williams (6 ביולי 2009). "Ofcom top of Tory deathlist – Quangogeddon". Music and Media. The Register. {{cite web}}:  (עזרה)
↑  Tryhorn, Chris (10 ביולי 2009). "David Cameron's attack on Ofcom derided by communications minister". The Guardian. London. {{cite news}}:  (עזרה)
↑  "Ofcom". Politics.co.uk.
↑  Sweney, Mark (21 באוקטובר 2010). "Ofcom to cut 170 jobs and reduce budget by 28.2% over four years". The Guardian. London. {{cite news}}:  (עזרה)
↑  Plunkett, John (5 ביוני 2007). "Ofcom accused of 'Nero approach'". The Guardian. London. {{cite news}}:  (עזרה)
↑  "Poor Service from Ofcom". Letsfixbritain.com. אורכב מ-המקור ב-2004-11-03. נבדק ב-2012-12-22.
| --- | --- |
בקרת זהויות :  NLI: 987007392986705171  ISNI: 0000 0001 0738 6063  LCCN: nr2004018216  VIAF: 124145138   WorldCat (עם VIAF): 124145138
רשות מחוקקת

משכן הכנסת – משכנה של הרשות המחוקקת במדינת ישראל.
רשויות מחוקקות
רשות מחוקקת היא הרשות האחראית על חקיקת החוקים במדינה, ולעיתים מהווה רשות מבקרת על הרשות המבצעת. ברוב הדמוקרטיות הייצוגיות בעולם ישנן שלוש זרועות שלטוניות הנבדלות זו מזו. הרשות המחוקקת בדרך כלל מכונה בשם "פרלמנט" (parliament), או 'בית נבחרים'.
הרשות המחוקקת של מדינת ישראל היא הכנסת.
תפקיד

הרשות המחוקקת היא הגוף שתפקידו לקבוע את הנורמות של המדינה, לרוב בדרך של חוקים: חקיקת חוקים חדשים, וכן ביטול ותיקון חוקים קיימים. לרשויות מחוקקות שונות ברחבי העולם שמות שונים, וכן שיטות החקיקה ומבנה הרשות משתנה ממדינה למדינה.
בשיטה הפרלמנטרית, העם בוחר את נציגיו לרשות המחוקקת והיא הממנה את הרשות המבצעת או מאשרת את הרכבה. שיטה זו היא שיטת הבחירה הקיימת כיום במדינת ישראל. לעומת זאת, בשיטת בחירה ישירה, העם בוחר הן את חברי הרשות המחוקקת והן את ראש הרשות המבצעת, כך שהרשות המבצעת תלויה פחות ברשות המחוקקת.
ישנן רשויות מחוקקות המורכבות מבית מחוקקים אחד (כך בישראל, בה הכנסת היא בית המחוקקים היחיד), וישנן רשויות בנות שני בתי מחוקקים המכונים בית עליון ובית תחתון (כך בארצות הברית, בה חוק צריך לעבור את אישור בית הנבחרים (הבית התחתון) והסנאט (הבית העליון)). לעיתים כוללות רשויות מחוקקות שלושה ואפילו ארבעה בתי נבחרים, או שלושה גופים (כך הדבר בממלכה המאוחדת ובממלכות חבר העמים, בהם הפרלמנט הבריטי מורכב מבית תחתון – בית הנבחרים הבריטי, בית עליון – בית הלורדים ומהמונרך המאשר את החוקים).
ברוב השיטות הפרלמנטריות הבית התחתון הוא החזק מבין שני בתי המחוקקים, אולם ישנן שיטות בהם לשני בתי הנבחרים מעמד שווה או מעמד דומה.
רשות מחוקקת יכולה להתקיים גם בדיקטטורות. במקרה זה מצויות סמכויות הרשות בידי אדם אחד (הדיקטטור, ולא בידי גוף נבחר).
גם במדינות דמוקרטיות מצויות סמכויות שונות של הרשות המחוקקת בידי גופים שאינם מהווים חלק מבית המחוקקים. חלק מסמכויות אלה מצויים בידי גופים השייכים לרשויות אחרות ובהם הרשות המבצעת והרשות השופטת, ולעיתים לשרי ממשלה ולגופי צבא ושיטור (השייכים לרשות המבצעת) וכן לגופים שיפוטיים (השייכים לרשות השופטת) יש סמכויות להתקין תקנות. בשטחי יהודה ושומרון אשר בשליטת ישראל, נתונות סמכויות החקיקה באפן חלקי בידי המושל הצבאי, והחוקים המתקבלים בכנסת טעונים אישור מצידו על מנת שיחולו בהם.
היו שיטות ממשל בהן לא היווה הפרלמנט חלק מהרשות המחוקקת. כך למשל באימפריה העות'מאנית, לא היה הפרלמנט, שהתכנס לעיתים רחוקות חלק מהרשות המחוקקת. כל סמכויות החקיקה היו נתונות בידי הסולטאן, והפרלמנט נחשב גוף מייעץ בלבד.
רמות ממשל

הרשות המחוקקת קיימת בכל רמות השלטון. במדינה פדרלית תתקיים רשות מחוקקת הן ברמה הפדרלית, והן ברמה המדינתית, ובהתאם יפעלו בתי מחוקקים מדינתיים לצד הרמה הפדרלית.
ברמת השלטון המקומי יכולות סמכויות החקיקה להיות בידי גוף מבצע (שר בממשלה או ראש עיר) או בידי אספה מחוקקת (כגון מועצת עיר).
ראו גם

רשות שופטת
רשות מבצעת
בחירות
כנסת הגדולה
הערות שוליים

↑  תפקיד הפיקוח של הרשות המחוקקת על הרשות המבצעת – הרשות המחוקקת כרשות מבקרת, אתר המכון הישראלי לדמוקרטיה
↑  סעיף 1 לחוק הפרשנות, התשמ"א–1981 מגדיר חיקוק – "חוק או תקנה"; כינוי משותף זה משקף את העובדה שמבחינות רבות אין הבדל בין חוק לתקנה, שהרי שניהם יוצרים נורמה כללית שיש לציית לה.
↑  ת"א (מחוזי ירושלים) 4103/02 עיזבון המנוח ג'סאן יוסף מוסא עזיזה ז"ל נ' אמג'ד עיסא מוחמד אלעזה, תק-מח 2009(3), 3400, 3415 (2009)
| חוק ומשפט |
| --- | --- | --- |
| ענפים עיקריים | משפט ציבורי • משפט חוקתי • משפט מנהלי • משפט פלילי • דיני חיובים • דיני חוזים • דיני נזיקין • דיני עשיית עושר ולא במשפט • דיני קניין • דיון אזרחי • דיון פלילי • משפט בינלאומי פומבי • דיני היושר |  |
| תחומים נוספים | משפט ימי • דיני חדלות פירעון • דיני תאגידים •  דיני הגבלים עסקיים • משפט בינלאומי פרטי • דיני הגנת הצרכן • דיני משפחה • דיני ירושה • קניין רוחני • דיני עבודה • משפט צבאי • דיני מיסים • דיני נאמנות |  |
| מקורות המשפט | חוקה • חוק • תקנות • צו • תקדים • קודקס • מנהג • פקודה • אסדרה |  |
| שיטות משפט | משפט קאנוני • המשפט המקובל • המשפט הקונטיננטלי • המשפט הרומי • משפט עברי • שריעה • יאסה • השיטה האינקוויזיטורית • השיטה האדברסרית |  |
| תורת המשפט | פוזיטיביזם משפטי • פורמליזם משפטי • ריאליזם משפטי • הגישה הביקורתית למשפט • משפט הטבע • משפט השוואתי • הגישה הפמיניסטית למשפט • ניתוח כלכלי של המשפט • מחשבה מדינית |  |
| מוסדות ובעלי תפקידים | רשות מחוקקת • הרשות השופטת • רשות מבצעת • שופט • עורך דין • בוררות |  |
| --- | --- |
בקרת זהויות :  NLI: 987007560507805171  BnF: cb133187125 (data)  GND: 4131717-8  LCCN: sh85075839  NDL: 00569546  NKC: ph202913  NLK: KSH1999013301
שתינו

| --- | --- |

כרזת הסרט
 בימוי:  פיליפו מנגטי
 שחקנים ראשיים:  ברברה סוקובה מרטין שבלייה ליאה דרוקר
 מדינה:  צרפת צרפת
 חברה מפיצה:  ורטיגו מדיה 
 שיטת הפצה:  וידאו על פי דרישה 
 הקרנת בכורה:  2019
 משך הקרנה:  95 דקות
 שפת הסרט:  צרפתית
 סוגה:  סרט דרמה, סרט להט"בי 
 הכנסות:  $208,723
 דף הסרט ב־IMDb
 
שתינו (בצרפתית: Deux; באנגלית: Two of Us) הוא סרט דרמה צרפתי משנת 2019 בבימויו של פיליפו מנגטי. הסרט היה מועמדה של צרפת ברשימת 15 הסרטים המועמדים לפרס אוסקר לסרט הבינלאומי הטוב ביותר בטקס פרסי אוסקר ה-93.
תקציר העלילה

נינה דורן (ברברה סוקובה (אנ')) ומדלן "מדו" ג'ירר (מרטין שבלייה (אנ')) הן שתי נשים בגמלאות המתגוררות בשכנות בבניין דירות בצרפת, דלת מול דלת. השתיים הן מאהבות בסתר, שלמעשה חיות במשותף בדירתה של מדו ומתכננות למכור את דירותיהן ולעבור לגור יחדיו ברומא, העיר בה נפגשו לראשונה לפני עשרות שנים. משפחתה של מדו אינה מודעת לאהבתה לנינה, ומדו מתקשה לצאת מהארון בפני בתה אן (ליאה דרוקר (אנ')) ובנה פרדריק (ג'רום וראנפריין), שנוטר טינה לאמו על כך שהייתה נשואה במשך 20 שנה לאביו, עד שמת, למרות שלא אהבה אותו.
כאשר מדו לוקה בשבץ מוחי ומאבדת את יכולת הדיבור, אן שוכרת את שירותיה של מוריאל (מיוריאל בנזרף), אחות סיעודית, שנכנסת לגור בדירתה של מדו. נינה משדלת את מיוריאל להסכים לברית סודית ביניהן: נינה תדאג למדו, בעוד מיוריאל תקבל תשלום על עבודה שלא תעשה, ללא ידיעת משפחתה של מדו. אולם בטרם הברית יוצאת לפועל, מדו בורחת מהבית ונמצאת מאוחר יותר לבדה בפארק. כתוצאה מכך מיוריאל מפוטרת מעבודתה, אך דורשת מנינה את הכסף עליו סיכמו. נינה מסרבת ומיוריאל מאיימת לנקום בה.
אן עוברת לגור בדירתה של מדו על מנת לטפל בה, ומוצאת תצלום ישן של נינה ומדו שצולם ברומא. אן מגלה את האמת על מערכת היחסים של נינה ומדו, ומנסה להוציא את נינה מחייהן, ללא הצלחה. בלית ברירה, אן מכניסה את מדו לבית אבות סיעודי, שם מצבה של מדו מתדרדר בצורה מהירה. יום אחד, מדו מתקשרת אל נינה, שמצליחה לאתר אותה ולהגיע אל בית האבות. נינה מוציאה את מדו לטיול בחצר, ומנצלת את ההזדמנות על מנת לברוח איתה. נינה חוזרת לדירתה, על מנת לקחת בגדים וכסף ולברוח עם מדו לאיטליה, אולם כאשר הן מגיעות לדירה הן מגלות שהיא נפרצה וכספה של נינה נעלם. אן מגיע אל הדירה, דופקת בדלת ומבקשת סליחה, בעוד שתי הנשים מחבקות זו את זו בשמחה.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| ברברה סוקובה (אנ') | נינה דורן |  |
| מרטין שבלייה (אנ') | מדלן "מדו" ג'ירר |  |
| ליאה דרוקר (אנ') | אן | בתה של מדו |
| ג'רום וראנפריין | פרדריק | בנה של מדו |
| מיוריאל בנזרף | מיוריאל | אחות סיעודית |
| אוגוסטין ריינס | ת'יאו |  |
תגובות וביקורות

באתר האינטרנט Rotten Tomatoes לסרט יש דירוג של 98% המבוסס על 87 ביקורות, עם דירוג ממוצע של 7.8 מתוך 10. על פי דעת הרוב, נכתב באתר כי "סרט הביכורים יוצא הדופן של הבמאי-תסריטאי פיליפו מנגטי מספר סיפור אהבה מורכב תוך תצוגת משחק מרשימה מצד שלוש השחקניות הראשיות". על פי האתר Metacritic, שדגם 20 מבקרים וחישבו ציון ממוצע משוקלל של 82 מתוך 100, הסרט זכה פה אחד לשבחים.
הערות שוליים

↑  "Two of Us". Box Office Mojo. נבדק ב-20 בפברואר 2021. {{cite web}}:  (עזרה)
↑  Keslassy, Elsa (19 בנובמבר 2020). "Filippo Meneghetti's 'Two of Us' to Represent France in Oscar Race". Variety. נבדק ב-19 בנובמבר 2020. {{cite web}}:  (עזרה)
↑  Davis, Clayton (9 בפברואר 2021). "Oscars Shortlists Announced in Nine Categories". Variety. נבדק ב-10 בפברואר 2021. {{cite web}}:  (עזרה)
↑  "Two of Us (2019)". Rotten Tomatoes. Fandango Media. נבדק ב-6 בספטמבר 2021. {{cite web}}:  (עזרה)
↑  "Two of Us Reviews". Metacritic. Red Ventures. נבדק ב-6 בפברואר 2021. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שתינו".
שוונצ'יונייליאי

| --- | --- |
סמל שוונצ'יונייליאיסמל שוונצ'יונייליאי

 מדינה:  ליטא ליטא
 מחוז:  מחוז וילנה מחוז וילנה
 רשות מקומית:  מחוז שווינציאן
 שטח:  5.8 קמ"ר
 גובה:  158 מטרים
 אוכלוסייה:  ‏
  ‑ בעיר:  4,613 (1 בינואר 2023)
 קואורדינטות:  55°10′00″N 26°00′00″E﻿ / ﻿55.166666666667°N 26°E﻿ / 55.166666666667; 26 
 http://www.svencionys.lt/lit/I_pradzia
  מפת מיקום  מפה מפורטת   (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד שוונצ'יונייליאי(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד שוונצ'יונייליאי  he tabBackground:;tabBorder:#aaa;defaultTab:0;
שוונצ'יונייליאי (בליטאית: ‏Švenčionėliaiקובץ:Svencioneliai.ogg‏Ⓘ‏; בפולנית: Nowe Święciany, נובה שוויינצ'אני; ביידיש: נײַ־סווענציאַן או סווענציאַנקע; וגם נובו-שווינציאן) היא עיר ברשות מקומית שווינציאן שבמזרח ליטא, בה התקיימה עד השואה קהילה יהודית.
תולדות היישוב

התיעוד הראשון ליישוב הוא מהמאה ה-13. מהמחצית השנייה של המאה ה-19 התפתח היישוב, בשל חיבורו לקו מסילת הברזל ורשה-סנקט פטרבורג. בשנת 1920 נכלל היישוב בתחום הרפובליקה הפולנית השנייה.
יהודי נובה שוויינצ'אני

בין מלחמות העולם נמנו ביישוב כ-900 יהודים, כרבע מתושביו, ופעלו בו בית ספר עברי, בית ספר יידי ותנועות נוער יהודיות. הפעילות הציבורית היהודית ביישוב נאסרה עם כיבושו בידי הסובייטים בספטמבר 1939.
ב-24 ביוני 1941, זמן קצר לאחר פרוץ מבצע ברברוסה, נכבש היישוב בידי הגרמנים, ובו ביום רצחו ליטאים מקומיים מספר יהודים בו. בהמשך, גויסו יהודי היישוב לעבודות כפייה, ובמקרה אחד, הוצאו להורג 43 מיהודי היישוב שהואשמו בקומוניזם בידי שוטרים ליטאים.
בתחילת ספטמבר 1941 רוכזו יהודי היישוב בגטו שהוקם בו, ובסוף החודש הועברו כל יושבי הגטו באלימות למחנה פוליגון, בו נורו כולם בתחילת אוקטובר 1941.
שוונטיננטל

שוונטיננטל (בגרמנית: Schwentinental, "עמק השוונטינה") היא העיר השנייה בגודלה במחוז פלן, במדינת שלזוויג-הולשטיין שבגרמניה. העיר מתמשכת לאורך נהר שוונטינה (אנ') בין "שווייץ ההולשטיינית" ושפך הנהר שוונטינה בעיר קיל. העיר הוקמה בשנת 2008 מחיבורם של שני יישובים קטנים יותר, רייסדורף (Raisdorf) וקלאוסדורף (Klausdorf).
מלבד שמורת הטבע שוונטינפארק (Schwentinepark) ושמורות הטבע לאורך ימת הנפתול שוונטינה, ידועה העיר בשל אחד הפאוור סנטרים הגדולים בגרמניה.
היסטוריה

סיפורם של הכפרים קלאוסדורף ורייסדורף מתחיל לפני כאלף שנים. שני הכפרים תועדו לראשונה ב-9 בדצמבר 1224, כאשר בישוף ליבק העניק את מעשר הכספים שלהם למנזר פרץ (Preetzer Kloster). רייסדורף נקראה באותם ימים רדוורסדורפ (Radwersdorp), וקלאוסדורף - פרוונהותה (Vruwenhuthe). ב-1369 מכר הינריק בלוק את רייסדורף למנזר פרץ. שמה של פרוונהותה, שב-1233 הוקדשה הכנסייה בה לניקולאוס הקדוש, שונה לניקולאוסטורפ (Niclaustorp).
שני הכפרים הגדילו את אוכלוסייתם ל-6,000 תושבים (קלאוסדורף) ול-7,600 תושבים (רייסדורף) במאה ה-20, וכל אחת הייתה יחידה מנהלית עצמאית. בתחילת שנות ה-2000 נטען כי שלזוויג-הולשטיין מחולקת ליחידות מנהליות קטנות מדי, ולכן החלה ממשלת המדינה בחלוקה מנהלית מחודשת. המטרה הייתה ליצור יחידות מנהליות שבהן יותר משמונת אלפים תושבים, כדי להקל על עבודת ראש המועצה ולאפשר למועצות לפעול בעצמן ביעילות. שני הכפרים היו קטנים מ-8,000, ולכן הן אוחדו. שני הכפרים שכנו בשפך השוונטינה, שכבר כונה "שוונטיננטל", ולכן השם החדש נמצא עד מהרה.
ב-1 במרץ 2008 אוחדו שני הכפרים באופן רשמי.
הערות שוליים

↑  Ostseepark באתר העיר שוונטיננטל (בגרמנית)
↑  Urkundensammlung der Gesellschaft für schleswig-Holstein-lauenburgische Geschichte, Gesellschaft für Schleswig-Holsteinische Geschichte, 1839, S. 251 (בגרמנית)
↑  Gebietsänderungen vom 01.01. bis 31.12.2008 ("שינויי אזורים מ-01/01 ועד 31/12/2008"), באתר המשרד הסטטיסטי הפדרלי של גרמניה (בגרמנית)
↑  oxbow lake. זהו גוף מים בצורת קשת, שנוצר כאשר נפתול (meander) שנותק מן הנהר בעקבות שינוי כיוון הזרימה שלו מתמלא מים.
| --- | --- |
בקרת זהויות :  GND: 10197991-5  MusicBrainz: 069a5ffc-df39-418f-bda5-5daec20edd2d  VIAF: 158136675   WorldCat (עם VIAF): 158136675
תא דופני

| --- | --- |

 שיוך:  תא, epithelial cell of stomach 
 מיקום אנטומי:  קיבה 
 מזהים
 לטינית (TA98):  exocrinocytus parietalis 
 טרמינולוגיה היסטולוגיקה:  H3.04.02.1.00033 
 FMA:  62901 
 קוד MeSH:  A03.556.875.875.440.708 
 מזהה MeSH:  D010295 
 מערכת השפה הרפואית המאוחדת:  C0030559 
 
תאי הדופן בקיבה Parietal cells ומנגנון השליטה על הפרשת חומצה
תא דופני (באנגלית: Parietal cells או Oxyntic cells) הוא תא באפיתל  הקיבה, המייצר את "מיץ הקיבה" (חומצת מימן כלורי) הנחוץ לפעולת העיכול, ואת הפקטור פנימי הנחוץ לספיגת ויטמין B12 מהמזון.
יצור חומצה והפרשתה לחלל הקיבה

התא הדופני מייצר את "מיץ הקיבה" (חומצת מימן כלורי HCl), בתגובה לאחד משלושת הגירויים הבאים:
מערכת העצבים הפאראסימפתטית, באמצעות המוליך העצבי אצטילכולין שנקשר לקולטני M3.
היסטמין שנקשר לקולטני H2.
ההורמון גסטרין שנקשר לקולטני גסטרין.
לעומת זאת ההורמון סומטוסטטין מעכב את יצור החומצה.
החומרים הבאים מגבירים את העברת החומצה מהתאים את חלל הקיבה:
cAMP‏ אדנוזין חד פחמני מעגלי Cyclic adenosine monophosphate.
יון סידן ++‏Ca‏.
מטרת החומצה: סיוע בעיכול החלבונים שבמזון.
יצור פקטור פנימי

התא הדופני בקיבה מייצר גם פקטור פנימי הנחוץ לספיגת ויטמין B12 מהמזון.